WordPress-utgivelser blir oppkalt etter kjente jazzmusikere (f.eks. Mingus). Versjon 1.5 som ble utgitt i midten av februar 2005 – kalt «Strayhorn» etter Billy Strayhorn – kom med en rekke nye egenskaper. En av disse var muligheten til å administrere statiske sider. Dette gjør det mulig å lage og administrere innholdssider utenfor den vanlige bloggkronologien. En annen egenskap er mal-/tema-systemet, som gjør det mulig for brukere å enkelt aktivere og deaktivere «skins» for sine sider. WordPress ble også utstyrt med en ny standardmal (kodenavn Kubrick etter avdøde Stanley Kubrick), designet av Michael Heilemann.